## Naputak za provedbu Uredbe o izmjenama i dopunama Zakona o platnom prometu u zemlji

### NN 18/1995 (17.3.1995.), Naputak za provedbu Uredbe o izmjenama i dopunama Zakona o platnom prometu u zemlji

# ZAVOD ZA PLATNI PROMET

Na temelju članka 11. Uredbe o izmjenama i dopunama Zakona o platnom
prometu u zemlji ("Narodne novine", broj 13/95), glavni direktor
Zavoda za platni promet donio je

## Naputak

### za provedbu Uredbe o izmjenama i dopunama Zakona o platnom prometu u zemlji

1.

Zavod za platni promet (u daljnjem tekstu: Zavod) naloge za plaćanje
primljene od sudionika u platom prometu i od drugih ovlaštenih organizacija
izvršava idućega radnog dana od dana primitka ako su ispunjeni uvjeti za
njihovo izvršenje iz Zakona o platnom prometu u zemlji daljnjem tekstu:
Zakon).

Idućega radnog dana od dana primitka u Zavodu se izvršavaju nalozi platnog
prometa koje daju:

- sudionici u platnom prometu i druge ovlaštene organizacije na teret
svog računa,

- vjerovnici s računa dužnika na temelju dospjelih vrijednosnih papira,
dospjelih instrumenata osiguranja plaćanja, akceptiranih instrumenata platnog
prometa, otvorenih akreditiva i drugih propisanih ili ugovorenih ovlasti,

- Zavod s računa dužnika na temelju zakonskih i ugovorenih ovlasti,
naplate naknade za usluge i sl.,

Idućega radnog dana od dana primitka Zavod izvršava i naloge s naslova
uplata i isplata u pošti za račun imatelja računa u Zavodu. Sudionici i
druge ovlaštene organizacije naloge iz prethodnih stavki ove točke podnose
Zavodu u vremenu od 8 do 16 sati, a uplate gotovine na blagajni Zavoda
obavljaju od 11 do 16 sati.

2.

Istoga dana kad je primio Zavod izvršava naloge koje na teret svojih
računa daju:

a) Narodna banka Hrvatske na teret računa u Zavodu (611) i na teret
računa u Narodnoj banci (operativni broj 83000),

b) banke i dijelovi banke (računi 620, 621, 622, 623, 201, 203, 748
uključivo i akreditivi otvoreni na teret tih računa jedinicama banke),

c) štedionice i dijelovi štedionice koje su dobile odobrenje za rad
od Narodne banke Hrvatske na osnovi Zakona o bankama i štedionicama - "Narodne
novine" br. 94/93 (račun 625 i 626 - određene individualne partije),

d) Državni proračun i korisnici sredstava Državnog proračuna, računi:

- 630 - Državni proračun;

- 637 - tijela državne uprave;

- 644 - Republički fond socijalne skrbi;

- 655 - fond solidarnosti osnovan zakonom;

- 697 - drugi depozit;

- 789 - sredstva posebne namjene tijela državne uprave;

- 845 - evidencijski račun prihoda tijela državne uprave.

Računima 697, 789 i 845 smatraju se samo individuatne partije koje pripadaju
računima 630, 637, 644 i 655 iz ove točke.

e) sudionici, i to naloge visokog prioriteta utvrđene Odlukom Narodne
banke Hrvatske.

Odlukom broj 288/95 od 24. veljače 1995. godine nalozima za plaćanje
s visokim prioritetom smatraju se nalozi koji glase na iznos od 2.000.000,00
kuna i više.

Zavod prima naprijed navedene naloge od 8 do 11 sati.

Istoga dana Zavod izvršava i naloge za gotovinska plaćanja, uplate i
isplate primljene na blagajni Zavoda od 8 do 11 sati te uplate primljene
u dnevno-nočnom trezoru do 11 sati. Gotovinske isplate s računa sudionika
u uvjetima primjene članka 25a. Zakona obavljaju se nakon osiguranja pokrića
sredstava i na računu depozitne institucije.

3.

Sudionik podnosi odvojeno naloge za izvršenje idućega dana od naloga
za izvršenje tekućega dana. Na nalozima se kao datum izdanja upisuje datum
kada će se nalog izvršiti.

4.

Plaćanje s računa sudionika provodi se do visine pokrića sredstava na
njegovom računu. Pod pokrićem sredstava razumijeva se stanje sredstava
na posljednjem izvještaju o stanju i promjenama na računu, sredstva pristigla
u tijeku dana (dnevni priljev) i sredstva do visine utvrđene ugovorom zaključenim
prema članku 18. stavci 3. Zakona umanjena za izvršena plaćanja (dnevni
odljev) do momenta utvrđivanja pokrića. Plaćanje s računa sudionika u uvjetima
primjene članka 25a. Zakona (čija se depozitna institucija koristila interventnim
sredstvima Narodne banke Hrvatske ili ima negativno stanje na računu) u
korist računa sudionika čija se sredstva na računu uključuju u depozit
druge depozitne inslitucije provodi se do visine pokrića sredstava na njegovom
računu uz istodobno pokriće sredstava na računu njegove depozitne institucije
(u daljnjem tekstu: dvostruko pokriće).

5.

Na teret računa banke (820, 622) Zavod provodi primljene naloge (gotovinske
i bezgotovinske) od banke i od drugih pravnih osoba s temelja štednje i
tekućih računa građana, kao i naloge banke s temelja obračuna uplata u
korist računa koji se vode u Zavodu do visine pokrića sredstava na računu
banke. Na teret računa dijela banke (621, 623) Zavod provodi naloge (gotovinske
i bezgotovinske) primljene od dijela banke i od drugih pravnih osoba s
temelja štednje i tekućih računa građana, kao i naloge s temelja obračuna
uplata u korist računa u Zavodu do visine pokrića sredstava na računu dijela
banke. Pod pokrićem sredstava prema ovoj točki razumijeva se stanje sredstava
na računu od prethodnog dana i dnevni priljev sredstava umanjeni za dnevni
odljev do momenta utvrđivanja pokrića.

6.

Nalozi primljeni za izvršenje idućega radnog dana, pripremaju se u Zavodu
za obradu na dan primitka ako za njihovo izvršenje postoji pokriće na računu
dužnika. Podaci s naloga upisuju se u evidenciju primljenih naloga.

7.

Nakon završetka obrade podataka platnog prometa za tekući dan iz evidencije
primljenih naloga za idući dan, podružnica Zavoda utvrđuje dugovni i potražni
promet na računima deponenata banke te na računu banke i dijela banke.
Podaci se dostavljaju, hitnim sredstvima prijenosa, podružnici Zavoda u
kojoj se vodi račun banke. U potražni promet ne uračunavaju se iznosi s
naslova plaćanja deponenata druge depozitne institucije na koje se primjenjuju
odredbe članka 25a. Zakona (dvostruko pokriće). Podružnica Zavoda u kojoj
se vodi račun banke, na temelju primljenih podataka od drugih podružnica
i podataka iz evidencije primljenih naloga u podružnici, utvrđuje ukupni
dugovni i potražni promet na računima svih deponenata banke te na računu
banke i podatke istoga dana dostavlja banci radi planiranja njene likvidnosti.

8.

Istoga dana Zavod uključuje u obradni sustav, za idući radni dan, podatke
platnog prometa iz evidencije primljenih naloga, osim podataka s naloga
na koje se primjenjuju odredbe članka 25a. Zakona. Idućega radnog dana
(dan izvršenja naloga) nastavlja se proces obrade podataka platnog prometa
za naloge primljene prethodnoga dana i za naloge primljene tijekom dana
iz točke 2. ove Upute.

9.

Ako na računu banke (620, 622) na kraju dnevne obrade naloga danih na
teret i u korist računa banke, uključujući i naloge na osnovi uključenja
sredstava deponenata u račun banke, nema pokrića, nastala razlika će se
pokriti iz sredstava: - na računu dijela banke (621, 623), - kredita koji
banka dobije na tržištu novca, - kredita Narodne banke Hrvatske za održavanje
dnevne likvidnosti banke.

10.

Banka dostavlja jedinici Zavoda, u kojoj vodi račun 620 i 622, popis
računa dijelova banke i redoslijed tih računa po kojem će Zavod prenositi
sredstva za pokriće negativnog stanja na računu banke. Ako banka ne dostavi
redoslijed računa dijelova banke, Zavod prenosi sredstva s bilo kojeg računa
dijela banke, ovisno o stanju sredstava na pojedinom računu, do visine
nedostajućih sredstava na računu banke.

11.

Nalog za prijenos sredstava kredita dobivenog na tržištu novca daje
davatelj kredita. Nalog za prijenos sredstava kredita Narodne banke Hrvatske
za održavanje likvidnosti banke daje Narodna banka Hrvatske.

12.

Ako nakon dnevne obrade podataka platnog prometa, sredstva dijelova
banke, kredita dobivenog na tržištu novca i od Narodne banke Hrvatske nisu
dovoljna za pokriće obveza banke, jedinica Zavoda će na računu banke za
nedostajuća sredstva iskazati negativno stanje. O svoti negativnog stanja
na računu banke jedinica Zavoda odmah izvješćuje Središnji ured, a Središnji
ured izvješćuje Narodnu banku Hrvatske Za iznos negativnog stanja na računu
banke Narodna banka Hrvatske može banki dati interventna sredstva. Nalog
za prijenos interventnih sredstava daje Narodna banka Hrvatske.

13.

Središnji ured Zavoda, istoga dana izvješćuje sve podružnice Zavoda,
a podružnice svoje jedinice, o bankama koje imaju negativno stanje na računu
te o bankama koje su se za pokriće negativnog stanja koristile interventnim
sredstvima Narodne banke Hrvatske. Idućega se radnog dana na plaćanja deponenata
banke iz stavke 1. ove točke primjenjuju odredbe članka 25a. Zakona, odnosno
dvostruko pokriće. Jedinica Zavoda, na najpogodniji način, odmah izvješćuje
deponente nelikvidne banke o dvostrukom pokriću kao uvjetu za njihova plaćanja.

14.

Ako, u.uvjetima primjene članka 25a. Zakona, na računu banke nema pokrića
za izvršenje svih naloga danih na teret računa banke i na teret računa
deponenata banke Zavod poziva banku da osigura nedostajuća sredstva ili
da utvrdi naloge koje Zavod provodi. Ako banka ne utvrdi naloge koje Zavod
provodi, Zavod ne provodi ni jedan nalog koji se odnosi na plaćanje deponentu
druge depozitne institucije.

15.

Dvostruko pokriće je uvjet za plaćanje deponenata banke sve dok banka
ne vrati interventna sredstva Narodnoj banci Hrvatske. Nakon vraćanja interventnih
sredstava Zavod obustavlja kontrolu primjene dvostrukog pokrića i plaćanja
izvršava do visine pokrića sredstava na računu dužnika.

16.

Ako banka ne vrati interventna sredstva, Zavod trećega radnog dana od
početka korištenja tih sredstava ispostavlja nalog i iz prvog priljeva
sredstava na računu banke provodi naplatu u korist Narodne banke Hrvatske.
Do izvršenja naloga za povrat interventnih sredstava Zavod ne provodi nikakva
plaćanja s računa banke, dijelova banke niti s računa deponenata banke
u korist računa sudionika čija se sredstva na računu uključuju u depozit
druge depozitne institucije.

17.

Ako banka nije dobila interventna sredstva od Narodne banke Hrvatske
za pokriće negativnog stanja na svom računu, idućega radnog dana Zavod
obustavlja plaćanja s računa banke, s računa dijelova banke i s računa
deponenata banke u korist računa sudionika čija se sredstva na računu vode
u depozitu drugih institucija dok banka ne pokrije negativno stanje na
računu.

18.

Podružnica Zavoda u kojoj se vodi račun banke Središnjem uredu dostavlja:
- izvještaj o stanju na računu banke, - izvještaj o svoti neizvršenih naloga
deponenata. Središnji ured o tome izvješćuje Narodnu banku Hrvatske.

19.

Odredbe ovog Naputka provode se prema Dnevnom terminskom planu izvršavanja
naloga platnog prometa u Zavodu.

20.

Sudionik je dužan sva novčana sredstva koja se evidentiraju na računima
u Zavodu, osim sredstava koja se na temelju zakona ili posebnog ugovora
vode u depozitu Narodne banke Hrvatske, voditi kao depozit po viđenju u
depozitnoj instituciji s kojom je zaključio ugovor o depozitu. Sudionik
otvara u Zavodu onoliko računa za redovito poslovanje s koliko je depozitnih
organizacija zaključio ugovor o depozitu. Sudionici koji nemaju zaključen
ugovor o deponiranju sredstava sa svog računa ni s jednom depozitnom institucijom
i oni koji imaju zaključene ugovore o uključivanju sredstava s jednog računa
u više depozitnih institucija ne mogu obavljati plačanje sa svog računa
dok ne zaključe ugovor o depozitu odnosno dok ne usklade ugovore s odredbama
članka 29. Zakona.

21.

Danom primjene ovog Naputka stavlja se izvan snage Naputak broj II-2000/94
od 29. rujna 1994. godine ("Narodne novine", broj 70/94).

22.

Ovaj Naputak stupa na snagu 14. ožujka 1995. godine.

Broj: II-370/95- I

Zagreb, 7. ožujka 1995.

Glavni direktor

**mr. Bogomil Cota,** v. r.

Naputak, NN 18/1995-355